SAD: Kodak i ulje na platnu?!
Za sve zaljubljenike u klasičnu fotografiju, od amatera do profesionalaca, ono što se dešava sa Kodakom znači veliku neizvjesnost
Za Jima Megarkee-a digitalno urađena fotografija je, u poređenju sa klasičnom, kao slika urađena vodenim bojama na papiru i slika slikana uljem na platnu. On se nada da će, i nakon prestruktuiranja proizvodnje u Kodaku, biti dovoljno proizvođača klasičnog fotografskog materijala i da klasične fotografije neće nestati. Najpoznatiji svjetski proizvođač materijala za klasičnu fotografiju, američka kompanija Kodak, nedavno je proglasila bankrot. U američkim uslovima to znači traženje predaha i vremena za prestruktuiranje proizvodnje i za novi početak. Šta će se sa Kodakom desiti, pokazaće naredni mjeseci. Za sve zaljubljenike u klasičnu fotografiju, od amatera do vrhunskih profesionalaca, to znači poveliku neizvjesnost u hobiju ili poslu nakon sigurnosti koji su imali zahvaljući Kodakovim filmovima, papirima i hemikalijama koje je kompanija proizvodila od 19 stoljeća na ovamo. Jim Megarkee sada poredi sebe, i njemu slične, sa dinosaurusima na ivici istrebljenja. On je majstor klasične fotografije kojem mač digitalne tehnike visi nad glavom. - kaže on. Za Jima Megarkeea Kodakovo proglašavanje bankrota ipak nije kraj klasične fotografije. Tu su i drugi proizvođači, ali do nekih vrhunskih materijala teško dolazi. S druge strane, prestanak proizvodnje te vrste u Kodaku znači neizvjesnot za mnoge zaposlene. Ray Rock, jedan od njih, možda će ostati bez posla: Kodak će vjerojatno dalje poslovanje zasnivati na digitalnoj tehnologiji fotografiranja koju je svojevremeno i uveo na tržište. Bruce Upbin, jedan od urednika magazina Forbes, kaže: Jim Megarkee je dobru klasičnu fotografiju u mračnoj komori mogao napraviti za manje od sat vremena. Dobra digitalna fotografija traži mnogo više vremena. - kaže on. Po njemu, digitalno urađena fotografija je u poređenju sa klasičnom, kao slika urađena vodenim bojama na papiru i slika slikana uljem na platnu. Jim Megarkee se nada da će, i nakon prestruktuiranja proizvodnje u Kodaku, biti dovoljno proizvođača klasičnog fotografskog materijala i da majstori klasične fotografije neće nestati.